02012650110010004 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1265 


1 Οκτωβρίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Ανάκληση απόφασης πολιτογράφησης. 1 

Ανάκληση απόφασης πολιτογράφησης. 2 

Προσωρινή Δωρεά υπό Τρόπον 776 Λυόμενων Οικίσκων 

στο Υπουργείο Π ΕΧΩΔΕ. 3 

Καθορισμός αποζημίωσης υπαλλήλων του Δημοσίου, με 
Παράλληλη άσκηση διδακτικών καθηκόντων στη ΣΕΥ- 
ΥΟ, για την επικαιροποίηση του Οδηγού Διαδικασιών 

Είσπραξης Δημοσίων Εσόδων. 4 

Συμπλήρωση της 2/15084/0022/6.3.2001 απόφαση 

Υπουργού Οικονομικών. 5 

Καθορισμός τιμής Εθνικού Λαχείου από 1.1.2002. 6 

Έγκριση της εκτέλεσης συμπληρωματικών έργων στη 
Μαρίνα Αλίμου. 7 


ΑΠΟΦΑΣΕΙΣ 

(ΐ) 

Ανάκληση απόφασης πολιτογράφησης. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με τη Φ. 3804/22067/18.9.2001 απόφαση του Υφυπουργού 
Εσωτερικών Δημ. Διοίκησης & Αποκ/σης, ανακαλείται η Φ. 
3804/4187/14.5.1993 απόφαση που δημοσιεύθηκε στο ΦΕΚ 
368/24.5.1993 και αφορούσε την πολιτογράφηση της ομογε¬ 
νούς αλλοδαπής ΦΥΤΟΠΟΥΛΟΥ Σβετλάνα του Δημητρίου, 
διότι γεννήθηκε από Έλληνα πατέρα και έχει την ελληνική 
ιθαγένεια από τη γέννησή της, σύμφωνα με τις διατάξεις του 
άρθρου 1, παρ. 1 του Κ.Ε.Ι. 

Ο ΥΦΥΠΟΥΡΓΟΣ 

Κ ΚΑΪΣΕΡΛΗΣ 
-♦- 

( 2 ) 

Ανάκληση απόφασης πολιτογράφησης. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με τη Φ. 55538/16708/29.8.2001 απόφαση του Υφυπουρ¬ 
γού ΕσωτερικώνΔημ. Διοίκησης & Αποκ/σης, ανακαλείται η Φ. 
55538/1569/98 όμοια απόφαση που αφορούσε την πολιτο¬ 
γράφηση των αλλογενών αλλοδαπών ΣΑΜΠΑ ΕΜΜΑΝΟΥΗΛ- 
ΜΟΣΑτου ΑΝΤΙΜΠ και ΣΑΜΠΑ ΓΕΩΡΓΙΟ - ΝΑΣΕΡτου ΑΝΤΙ- 


ΜΠ και δημοσιεύθηκε στο ΦΕΚ 286/24.3.1998 (τεύχος Β') για¬ 
τί οι ανωτέρω έδωσαν τον όρκο του Έλληνα πολίτη στις 
17.5.1999 ημερομηνία κατά την οποία είχε παρέλθει η προθε- 
σμίατου ενός έτους από τηνημερομηνία δημοσίευσηςτης ως 
άνω Υπουργικής απόφασης σύμφωνα με το άρθρο 9 παρ. 1, 
του Κ.Ε.Ι., όπως τροποποιήθηκε με το άρθρο 4του Ν. 1438/84. 

Ο ΥΦΥΠΟΥΡΓΟΣ 

Κ ΚΑΪΣΕΡΛΗΣ 
-♦- 

Αριθ. Φ.250/31/572655 (3 ) 

Προσωρινή Δωρεά υπό Τρόπον 776 Λυόμενων Οικίσκων στο 
Υπουργείο ΠΕΧΩΔΕ. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

α. Το Ν. 2292/1995 (ΦΕΚ Α35). 

β. Το ΠΔ 69/1988 (ΦΕΚ Α28). 

γ. Το άρθρο 55 του ΝΔ 721/1970 «Περί Οικονομικής Μερί- 
μνης και Λογιστικού των Ενόπλων Δυνάμεων», αποφασίζουμε: 

Την προσωρινή παραχώρηση - δωρεά υπό τρόπον 776 λυό¬ 
μενων οικίσκων στην Υπηρεσία Αποκατάστασης Σεισμοπλή¬ 
κτων (ΥΑΣ) του ΥΠΕΧΩΔΕ. Μετά τη λήξη της χρήσης οι λυό¬ 
μενοι οικίσκοι να επιστραφούν στα Γ ενικά Επιτελεία. Γ ια την 
υπογραφή της σύμβασης δωρεάς υπό τρόπον εξουσιοδο¬ 
τούνται ο Δκτης της 745 ΒΜΧ και ο προϊστάμενος της 
ΥΑΣ/ΥΠΕΧΩΔΕ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 5 Ιουνίου 2001 

οι ΥΠΟΥΡΓΟΙ 

ΕΘΝΙΚΗΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΑΜΥΝΑΣ ΚΑΙ ΔΗΜΟΣΙΩΝ ΕΡΓΩΝ 

ΑΠ. ΤΣΟΧΑΤΖΟΠΟΥΛΟΣ ΚΩΝ. ΛΑΛΙΩΤΗΣ 

-♦- 

Αριθ. 2/41514/0022 (4) 

Καθορισμός αποζημίωσης υπαλλήλωντου Δημοσίου, με Πα¬ 
ράλληλη άσκηση διδακτικών καθηκόντων στη ΣΕΥΥΟ, για 
την επικαιροποίηση του Οδηγού Διαδικασιών Είσπραξης 
Δημοσίων Εσόδων. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη: 

1. Τις διατάξεις του άρθρου 6 παρ. 3 περ. α και του άρθρου 
9παρ.7του Ν.2343/95 (ΦΕΚ211/Α/11.11.95) «Αναδιοργάνωση 
Υπηρεσιώντου Υπουργείου Οικονομικών και άλλες διατάξεις». 

2. Την αριθμ. 751/1996 Γνωμοδότηση του Νομικού Συμ¬ 
βουλίου του Κράτους. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Το αριθμ. 9/3.5.2001 (αριθμ. απόφ.13) Πρακτικό του Δ.Σ. 
της ΣΕΥΥΟ. 

4. Την αριθμ. 1039386/441/Α0006/21.4.2000 Απόφαση του 
Πρωθυπουργού και του Υπουργού Οικονομικών «Μεταβίβα¬ 
ση αρμοδιοτήτων στους Υφυπουργούς Οικονομικών». 

5. Το γεγονός ότι από τις διατάξεις της απόφασης αυτής 
προκαλείται δαπάνη εις βάρος του Προϋπολογισμού της 
Σχολής Επιμόρφωσης Υπαλλήλων Υπουργείου Οικονομικών, 
η οποία θα αντιμετωπισθεί από το Π.Δ.Ε. Υπουργείου Οικο¬ 
νομικών (ΣΑΕ 051/2 έργο 9651509) ύψους 1.080.000 δρχ. για 
το οικονομικό έτος 2001 και ότι η δαπάνη θα καλυφθεί κατά 
75% από το Ε.Π. ΚΛΕΙΣΘΕΝΗΣ, αποφασίζουμε: 

Καθορίζουμε αποζημίωση για τους υπαλλήλους του Δημο¬ 
σίου και εισηγητές της ΣΕΥΥΟ, με παράλληλη άσκηση διδα¬ 
κτικών καθηκόντων, για την επικαιροποίησητου Οδηγού Δια¬ 
δικασιών Είσπραξης Δημοσίων Εσόδων, ως κάτωθι: 

1. ΧΑΤΖΑΚΗΣ ΓΕΩΡΓΙΟΣ Υπάλληλος του Υπουργείου Οι¬ 
κονομικών 180.000 δρχ. 

2. ΛΥΜ Π Ε ΡΟ Π ΟΥΛΟΥ ΕΛΕΝΗ Υπάλληλοςτου Υπουργείου 
Οικονομικών 180.000 δρχ. 

3. ΧΟΥΖΟΥΡΗ ΣΤΥΛΙΑΝΗ Υπάλληλος του Υπουργείου Οι¬ 
κονομικών 180.000 δρχ. 

4. ΜΑΝΤΕΛΟΥ ΒΑΣΙΛΙΚΗ Υπάλληλος του Υπουργείου Οι¬ 
κονομικών 180.000 δρχ. 

5. ΚΟΣΜΑΔΑΚΗ ΜΑΡΙΑ Υπάλληλος του Υπουργείου Οικο¬ 
νομικών 180.000 δρχ. 

6. ΑΛΕΞΟΠΟΥΛΟΥ ΒΑΣΙΛΙΚΗ Υπάλληλος του Υπουργείου 
Οικονομικών 180.000 δρχ. 

Σύνολο δρχ. 1.080.000δρχ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 20 Σεπτεμβρίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-Φ- 

Αριθ. 2/54193/0022 (5) 

Συμπλήρωση της 2/15084/0022/6.3.2001 απόφαση Υπουρ¬ 
γού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ.9 του άρθρου 24 του Ν.1884/90 
(ΦΕΚ 81Α') «Διαρρυθμίσεις στην έμμισθη φορολογία και άλ¬ 
λες διατάξεις». 

2. Τις διατάξεις της παρ.7 και 38 του άρθρου 27 του 
Ν.2166/93 (ΦΕΚ 137 Α') «Κίνητρα ανάπτυξης επιχειρήσεων, 
διαρρυθμίσεις στην έμμεση και άμεση φορολογία και άλλες 
διατάξεις», όπως τροποποιήθηκε και ισχύει. 

3. Τις διατάξεις της παρ.7 του άρθρου 13 του Ν.2470/97 
(ΦΕΚ 40 Α') «Αναμόρφωση μισθολογίου προσωπικού Δημό¬ 
σιας Διοίκησης και άλλες συναφείς διατάξεις». 

4. Τις διατάξεις του άρθρου 40 του Ν. 849/78, όπως συ¬ 
μπληρώθηκε με το Άρθρο 8 του Ν.2129/93. 

5. Την απόφαση του Υπουργού Οικονομικών με αριθμό 
2037774/5654/0022/22.5.97 «Ενοποίηση Λογαριασμών». 

6. Την αριθμ. 1039386/441/Α0006/2000 κοινή απόφαση 
Πρωθυπουργού και Υπουργού Οικονομικών «Ανάθεση αρμο¬ 
διοτήτων Υπουργού Οικονομικών στους Υφυπουργούς Οικο¬ 
νομικών». 

7. Τααριθμ.46/10.5.2001 και 48/7.6.2001 Πρακτικάτης Επι¬ 
τροπής Διαχείρισης του Ενιαίου Λογαριασμού «ΔΙ.Β.Ε.Ε.Τ.», 
με τα οποία ορίζεται Λογιστής της Επιτροπής Διαχείρισης 
του Ενιαίου Λογαριασμού «ΔΙΒΕΕΤ», ο υπάλληλος Αν. Ντού- 
μας, και ο τρόπος αμοιβής του. 

8. Το γεγονός ότι από την απόφαση αυτή δεν προκαλείται, 
δαπάνη σε βάρος του Κρατικού Προϋπολογισμού, αλλά σε 
βάρος του Ενιαίου Λογαριασμού ΔΙΒΕΕΤ, αποφασίζουμε: 


Συμπληρώνουμε και τροποποιούμε την αριθμ. 2048622/ 
7653/0022/2.7.97 απόφασή μας, όπως συμπληρώθηκε με τις 
αριθμ. 2051066/5423/0022/24.7.97,2/21257/0022/16.2.2000 
και 2/15084/0022/6.3.2001 όμοιες και ορίζουμε τον υπάλλη¬ 
λο του κλάδου ΠΕ Δημοσιονομικού Αναστάσιο Ντούμα ως 
Λογιστή της Επιτροπής Διαχείρισης του Ενιαίου Λογαρια¬ 
σμού «ΔΙΒΕΕΤ». 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 21 Σεπτεμβρίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-Φ- 

Αριθ. 8307 (6) 

Καθορισμός τιμής Εθνικού Λαχείου από 1.1.2002. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τον Α.Ν. 339/1936 «περί Κρατικών Λαχείων» (ΦΕΚ 
512/Α/1936). 

2. Τις διατάξεις του Α.Ν. 2038/1939 (ΦΕΚ 454/Α/1939) «πε¬ 
ρί τροποποιήσεως διατάξεων των Κρατικών Λαχείων». 

3. Τιςδιατάξειςτου άρθρου 93του Π.Δ. 284/1988, «Οργα¬ 
νισμός του Υπ. Οικονομικών» (ΦΕΚ 128 και 165/Α). 

4. Την απόφασή μας 1053068/334/Α0013/13.6.97 «Κανονι¬ 
σμός Ίδρυσης και λειτουργίας Πρακτορείων Κρατικών Λα¬ 
χείων» (ΦΕΚ542/Β/1997) όπως τροποποιήθηκε και ισχύει. 

5. Την ομόφωνη εισήγηση της Επιτροπής Διοίκησης Κρατι¬ 
κών Λαχείων (Ε.Δ.Κ.Λ.), όπως αυτή διατυπώθηκε κατά τη συ¬ 
νεδρίαση της 18.9.2001. 

6. Την αριθμ. 1043053/483/Α0006/9.5.2000 απόφαση Υφυ¬ 
πουργού Οικονομικών «Μεταβίβαση αρμοδιοτήτων, καθώς 

και εξουσίας. του Υπουργείου Οικονομικών» (ΦΕΚ 

622/Β/10.5.2000). 

7. Το γεγονός ότι δεν δημιουργείται δαπάνη στον κρατικό 
προϋπολογισμό, αποφασίζουμε: 

Καθορίζουμε τη τιμή πώλησης του Εθνικού Λαχείου από 
την 189 η έκδοση αυτού, έτους 2002 και κάθε μεταγενέστερη, 
σε 30 ΕΥΡΩ (10.222,50 δρχ.) για κάθε ακέραιο γραμμάτιο 
(10/10) και 3 ΕΥΡΩ (1.022,25 δρχ.) για κάθε δέκατο (1/10). 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 24 Σεπτεμβρίου 2001 
Με εντολή Υπουργού 
Ο Γενικός Γραμματέας 
ΧΑΡΗΣ ΑΛΑΜΑΝΟΣ 

-Φ- 

Αριθ. Τ/5535 (7) 

Έγκριση της εκτέλεσης συμπληρωματικών έργων στη Μα¬ 
ρίνα Αλί μου. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 2160/1993 (Κεφ. Γ άρθρα 29-37) 
όπως τροποποιήθηκε μετο άρθρο 5του Ν. 2206/94. 

2. Την υπ’ αριθμ. 3731/11.10.99 απόφαση Υπουργού Ανά¬ 
πτυξης περί συγκρότησης της Διυπουργικής Επιτροπής του 
άρθρου 30 του Ν. 2160/1993, όπως τροποποιήθηκε και ισχύει. 

3. Τις διατάξειςτου Π.Δ. 27/96 (ΦΕΚ 19/Α/1.2.96) περί συγ- 
χώνευσηςτωνΥπουργείωνΤουρισμού, Βιομηχανίας, Ενέργει¬ 
ας και Τεχνολογίας και Εμπορίου στο Υπουργείο Ανάπτυξης. 

4. Τις διατάξειςτου Π.Δ. 143/00 (ΦΕΚ 122/Α/13.4.00) «Διορι¬ 
σμός Υπουργών, Αναπληρωτή Υπουργού και Υφυπουργών». 

5. Τις διατάξεις του Π.Δ. 142/12.6.01 «Σύσταση Γενικής 
Γραμματείας Τουρισμού στο Υπουργείο Ανάπτυξης» (ΦΕΚ 
123/Α/20.6.01). 

6. Την υπ’ αριθμ. Τ/4202/9.7.01 Κοινή Απόφαση Πρωθυ¬ 
πουργού και Υπουργού Ανάπτυξης «περί διορισμού Γενικού 
Γραμματέα Τουρισμού στο Υπουργείο Ανάπτυξης» (ΦΕΚ 
196/Γ/2.7.01). 

7. Το υπ’ αριθμ. 3420/01/01/3437/9.5.01 διαβιβαστικό του 
Κεντρικού Λιμεναρχείου Πειραιά. 

8. Την υπ’ αριθμ. 2399/12.6.-01 αίτηση της Ελληνικά Τουρι¬ 
στικά Ακίνητα Α.Ε. 

9. Την υπ’ αριθμ. 600144/27.2.79 (ΦΕΚ 218/12.4.79) Απόφα¬ 
ση περί επικυρώσεως εκθέσεως επιτροπής καθορισμού οριο- 
γραμμής αιγιαλού, παραλίας και παλαιού αιγιαλού στην πε¬ 
ριοχή του παραλιακού κέντρου «ΦΛΟΙΣΒΟΣ» μέχρι «ΔΕΛΤΑ» 
Παλαιού Φαλήρου Αττικής. 

10. Την Κ.Υ.Α. 515316/22.4.81 «Γενικός Κανονισμός Μαρι¬ 
νών». 

11. Το υπ’ αριθμ. 542/638/01/15.6.01 έγγραφο Γ.Ε.Ν. 

12. Το υπ' αριθμ. 3117.1/Μ.Φ/2/12/23.11.94 έγγραφο της 
Δ/νσης Λιμενικής Αστυνομίας του Υπουργείου Εμπορικής 
Ναυτιλίας. 

13. Το υπ' αριθμ. 3117.1/φ.09/Υπ.571/9.7.01 έγγραφο του 
Γραφείου Ελέγχου Έργωντου Υ.Ε.Ν. με το οποίο διαβιβάζεται 
το υπ’ αριθμ. 3420/08/01/20.6.01 έγγραφο της Δ/νσης Λιμενι¬ 
κής Αστυνομίας του Κεντρικού Λιμεναρχείου Πειραιά. 

14. Το υπ’ αριθμ. 2806/24.7.01 έγγραφο της Εφορείας Ενα- 
λίων Αρχαιοτήτων. 

15. Το υπ’ αριθμ. 4409/5.9.01 έγγραφο της «Ελληνικά Του¬ 
ριστικά Ακίνητα Α.Ε.». 

16. Το υπ’ αριθμ. 156/19.6.01 Πρακτικό Διυπουργικής Επι¬ 
τροπής άρθρου 30 Ν. 2160/93. 

17. Το γεγονός ότι: 

α) Η ζήτηση θέσεων ελλιμενισμού και, ειδικότερα, θέσεων 
ελλιμενισμού μεγάλων τουριστικών σκαφών (Γπορα γαοΐιΐε) 
στη Ζώνη Ναυσιπλοΐας Σαρωνικού αυξάνεται σταθερά τα τε¬ 
λευταία χρόνια, αναμένεται δε μεγαλύτερη αύξηση τα προ¬ 
σεχή χρόνια λόγω της προβολής της χώρας ως τουριστικού 
προορισμού μέσω της Ολυμπιάδας του 2004. 

β) Στους Τουριστικούς Λιμένες (Μαρίνες) που υφίστανται 
και λειτουργούν στην ως άνω Ζώνη Ναυσιπλοΐας Σαρωνικού, 
μεταξύ των οποίων και ο Τουριστικός Λιμένας Φλοίσβου, δια¬ 
τίθενται συνολικά 2.990 θέσεις ελλιμενισμού, κυρίως για 
σκάφη < 40 μ. 

γ) Ο Τουριστικός Λιμένας Φλοίσβου που κατασκευάστηκε 
στις αρχές της δεκαετίας του 1980 και έχει δυνατότητα ελλι- 
μενισμού 131 σκαφών μήκους μέχρι 50 μ., εκ των οποίων οι 
20 προορίζονται για σκάφη μήκους άνω των 40 μ., υφίστατο 
και λειτουργούσε πριν την έναρξη ισχύος του Ν. 2160/93. 

δ) Ο ως άνω Τουριστικός Λιμένας διαθέτει μεγάλα βάθη 
στα κρηπιδώματα και θαλάσσιο χώρο που επιτρέπει τον ελιγ¬ 
μό μεγάλων σκαφών, ευνοώντας την υποδοχή θαλαμηγών. 

ε) Ο προσήνεμος μώλος του Τουριστικού Λιμένα Φλοί¬ 
σβου, ως έχει σήμερα, παρέχει δυνατότητα πλαγιοδέτησης 
τριών ή τεσσάρων μεγάλων σκαφών. 

στ) Μετά προτεινόμενα συμπληρωματικά έργα επιδιώκεται η 
αξιοποίηση των υπαρχουσών εγκαταστάσεων ώστε στο τμήμα 
του προσήνεμου μώλου, μήκους (274,25 + 316,20 =) 590,45 
μέτρων, να δημιουργηθούν 56 νέες θέσεις ελλιμενισμού τουρι¬ 
στικών σκαφών μήκους 15 ως 76 μέτρων, από τις οποίες οι 27 
θέσεις προορίζονται για σκάφη άνω των 40 μ. μήκους. 

17. Το γεγονός ότι με τις διατάξεις της παρούσας δεν προ- 
καλείται δαπάνη σε βάρος του κρατικού προϋπολογισμού, 
αποφασίζουμε: 

Εγκρίνουμε, σύμφωνα με το άρθρο 29, παρ. 6 του Ν. 
2160/93, την εκτέλεση συμπληρωματικών έργων στον Τουρι¬ 
στικό Λιμένα Φλοίσβου και συγκεκριμένα την προσθήκη στον 
Τουριστικό Λιμένα Φλοίσβου κατάλληλων αγκυροβολιών 
τριών υποβοηθητικών ναυδέτων καθώς και αλυσίδων πρόσ- 
δεσης των πρυμναίων κάβων. Οι προσθήκες αυτές θα εξα¬ 


σφαλίσουν 56 νέες θέσεις ελλιμενισμού στον βραχίονα «Π», 
για πρυμνοδέτηση τουριστικών σκαφών μήκους 15 έως και 
76 μ., σύμφωνα με τον πίνακα που ακολουθεί. 

ΣΥΝΟΛΟ 56 

Ειδικότερα, όπως φαίνεται στο υποβληθέν σχέδιο οριζο- 
ντιογραφίας και τη σχετική τεχνική περιγραφή, που αποτε¬ 
λούν αναπόσπαστο τμήμα της παρούσας, εγκρίνεται η τοπο¬ 
θέτηση 43 τεχνητών ογκολίθων σκυροδέματος εξασφάλισης 
του αγκυροβολιού σκαφών, τριών διαφορετικών τύπων, ανά¬ 
λογα με το μέγεθος σκαφών που θα εξυπηρετούν, συνδεδε- 
μένων μεταξύ τους με αλυσίδα «μάνα» διαμέτρου ανάλογης 
με τον τύπο των ογκολίθων. Για διασφάλιση της απρόσκο¬ 
πτης πρυμνοδέτησης των σκαφών, θα στερεωθεί πρόσθετη 
αλυσίδα πρυμναίου κάβου κατά μήκος του προσήνεμου μώ¬ 
λου από τις υφιστάμενες δέστρες. Οι αλυσίδες πρόσδεσης 
πλοίων προσδένονται από τη μία άκρη στην αλυσίδα «μάνα» 
και από την άλλη άκρη μέσω ανακαλούμενων βυθιζόμενων 
σχοινιών δένονται στην προαναφερθείσα αλυσίδα πρυμναί¬ 
ου κάβου, δύο ανά θέση σκάφους. Συνολικά θα τοποθετη¬ 
θούν 112 αλυσίδες πρόσδεσης, με ευθύνη και δαπάνη του 
κάθε ιδιοκτήτη σκάφους. Για λόγους υποβοηθητικούς, ιδιαί¬ 
τερα για τις περιπτώσεις πνοής ισχυρών ανέμων κατά τους 
χειρισμούς για την πρυμνοδέτηση μεγάλων σκαφών, καθώς 
και για περιπτώσεις ανάγκης, τοποθετούνται τρεις σημαντή¬ 
ρες, οι οποίοι αγκυρώνονται με τη βοήθεια αλυσίδας, σε 
ογκολίθους στερέωσης του βαρύτερου τύπου. 

Στον βραχίονα «Π» θα εγκατασταθούν, για εξυπηρέτηση 
της λειτουργίας των εσωτερικών εγκαταστάσεων των σκα¬ 
φών και της οδού προσπέλασης, τα παρακάτω δίκτυα: 

• Ηλεκτρικές εγκαταστάσεις ισχυρών ρευμάτων (ρευμα- 
τοδότηση σκαφών και εξωτερικός φωτισμός προσήνεμου 
μώλου/οδού προσπέλασης). 

• Ηλεκτρικές εγκαταστάσεις ασθενών ρευμάτων (τηλεφω¬ 
νική εγκατάσταση, ΟΟΤν). 

• Υδραυλικές εγκαταστάσεις (υδροληψία σκαφών). 

• Εγκαταστάσεις πυρασφάλειας. 

Επίσης τίθενται οι παρακάτω προϋποθέσεις: 

- Να εγκριθείτο δίκτυο πυρόσβεσης από την οικεία Πυρο¬ 
σβεστική Υπηρεσία. 

- Να προβλεφθεί τρόπος αποκομιδής και διαχείρισης των 
βιολογικών και ελαιωδών καταλοίπων. 

- Να εξασφαλίζεται με μέριμνα του φορέα διαχείρισης του 
Τουριστικού Λιμένα η συγκέντρωση και αποκομιδή των σκου- 
πιδιών και η εν γένει ευπρέπεια του χώρου. 

- Να προβλεφθεί δυνατότητα παροχής σωστικών μέσων και 
προστασίας έναντι ναυτιλιακών κινδύνων. 

- Να υπάρχει δυνατότητα κλεισίματος του στομίου του λι¬ 
μένα, ετοιμότητα προσωπικού και σχέδιο σε περίπτωση ρύ¬ 
πανσης (Ν. 743/77, ΦΕΚ319Α) 

- Να υπάρχει άπλετος ηλεκτροφωτισμός του χώρου και να 
εξασφαλίζεται η οδική προσπέλαση στον Τουριστικό Λιμένα. 

- Να εφοδιαστεί ο φορέας διαχείρισης του Τουριστικού Λι¬ 
μένα, πριν από την έναρξη των εργασιών, με την προβλεπό- 
μενη στο άρθρο 260 του Γ ενικού Κανονισμού Λιμένων άδεια 

από την οικεία Λιμενική Αρχή, η οποία και θα υποδείξει τυχόν 
απαραίτητα μέτρα για την προστασία του θαλάσσιου περι¬ 
βάλλοντος και την αποφυγή ατυχημάτων κατά τη διάρκεια 
εκτέλεσης έργων. 

- Να επιτηρούνται τα έργα από τις αρμόδιες Λιμενικές Αρχές 
και να ενημερώνονται κατάλληλα τα εισερχόμενα - εξερχόμε- 
να από τη Μαρίνα σκάφη σχετικά με την εκτέλεση των έργων 

- Να προβλεφθεί θέση πρόσδεσης σκάφους λιμενικού σώ¬ 
ματος. 

- Να τηρηθούν οι διατάξεις του Κ. Ν. 5351/32 «Περί Αρχαιο¬ 
τήτων». 

- Να τοποθετηθούν ελαστικά παραβλήματα παρά τις θέ¬ 
σεις παραβολής των σκαφών, προς αποφυγή ενδεχομένων 
ναυτιλιακών κινδύνων. 

- Μετάτην εγκατάσταση του προβλήτα να ενημερωθεί άμε¬ 
σα η Υδρογραφική Υπηρεσία για την ακριβή θέση εγκατά¬ 
στασής του και τον ακριβή χρόνο παραμονής του στη θά¬ 
λασσα, προκειμένου να προβεί στην ενημέρωση των αντί¬ 
στοιχων ΧΕΕ και των λοιπών ναυτιλιακών εκδόσεων 

- Να προσκομισθεί γνωμάτευση του Γενικού Χημείου του 
Κράτους ή άλλου αντίστοιχου φορέα για την μη τοξικότητα 
των χρησιμοποιούμενων υλικών 


- Μετά την εγκατάσταση του πλωτού προβλήτα και εντός 
ενός μηνός να προσκομισθεί πιστοποιητικό αναγνωρισμένου 
Νηογνώμονα που θα αναφέρεται στην ασφαλή αγκυροβολιά, 
πλευστότητα και μη τοξικότητα των υλικών κατασκευής της 
πλωτής προβλήτας. 

- Παράλληλα με την πόντιση των ρεμέτζων να προγραμμα- 
τισθεί, όπως αναφέρεται στο υπ’ αριθμ. 3420/08/01/20-6-01 
έγγραφο του Κεντρικού Λιμεναρχείου Πειραιά, η πλαγιοδέ- 
τηση των περιηγητικών ημερόπλοιων που ελλιμενίζονται 
στην περιοχή σε άλλο κατάλληλο χώρο της Μαρίνας, με μέ¬ 
ριμνα της Ε.Τ.Α. Α.Ε. 

- Η ΕΥΠΕ να εκφέρει γνώμη σχετικά με την αναγκαιότητα ή 
μη της εκπόνησης Μελέτης Περιβαλλοντικών Επιπτώσεων. 

2. Οι αποδέκτες της παρούσας, παρακαλούνται να μερι- 
μνήσουν για τα θέματα αρμοδιότητάς τους. 

3. Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Σεπτεμβρίου 2001 

ΟΥΠΟΥΡΓΟΣ 

ΝΙΚΟΣ ΧΡΙΣΤΟΔΟΥΛΑΚΗΣ 

